Ιερά Μητρόπολις Γάνου και Χώρας

Η Ιερά Μητρόπολις Γάνου και Χώρας είναι μία από τις έντεκα ενεργές επαρχίες (Μητροπόλεις) του Οικουμενικού Πατριαρχείου στην Τουρκία.

Η Μητρόπολη βρίσκεται στα παράλια της θάλασσας του Μαρμαρά στην Ανατολική Θράκη. Παλαιότερα έδρα της ήταν το Γάνος (σήμερα Gaziköy), και από το 16ο αιώνα η Χώρα (σήμερα Hoşköy). Συνορεύει βόρεια και δυτικά με τη Μητρόπολη Ηρακλείας, νοτιοανατολικά με τη Θάλασσα του Μαρμαρά και νοτιοδυτικά με τη Μητρόπολη Μυριοφύτου και Περιστάσεως.

Η έδρα χηρεύει από τις 3 Οκτωβρίου 2022, οπότε παραιτήθηκε ο τελευταίος Μητροπολίτης, Αμφιλόχιος (Τσούκος).

 Ιστορικά στοιχεία 
Ο Γάνος (η Γάνος, αργότερα το Γάνος) ιδρύθηκε από Μεγαρείς αποίκους τον 6ο αιώνα π.Χ., στην ακτή της θάλασσας του Μαρμαρά, 165 χλμ. νοτιοδυτικά της Κωνσταντινούπολης. Η Χώρα ιδρύθηκε γύρω στο 1235 από τον αυτοκράτορα Ιωάννη Γ' Δούκα Βατάτζη, επίσης παραθαλάσσια, 5 χλμ. νοτιοδυτικά του Γάνου.

Πριν τον 13ο αιώνα, ο Γάνος αποτελούσε τμήμα της επισκοπής Πανίου της Μητροπόλεως Ηρακλείας. Πριν το 1324 έγινε αυτόνομη αρχιεπισκοπή και πριν το 1347 προβιβάστηκε σε Μητρόπολη. Τον 16ο αιώνα η έδρα της Μητρόπολης μεταφέρθηκε από το Γάνος στη Χώρα. 

Μετά την ανταλλαγή πληθυσμών Ελλάδας-Τουρκίας το 1923 δεν έμεινε καθόλου Ορθόδοξος πληθυσμός στα εδάφη της Μητρόπολης. Ο τίτλος του Μητροπολίτη Γάνου και Χώρας, υπερτίμου και εξάρχου Θράκης παραλίας αποδόθηκε κατά τα επόμενα πολλά χρόνια σε τιτουλάριους επισκόπους του Πατριαρχείου (στον Παγκράτιο Παραδείση ή Βατοπεδινό από το 1943 ως το 1952 και στον Νεκτάριο Χατζημιχάλη από το 2007 ως το 2009).

Σήμερα η Μητρόπολη Γάνου και Χώρας θεωρείται ενεργή και χηρεύει από την παραίτηση του Αμφιλόχιου (Τσούκου) στις 3 Οκτωβρίου 2022. Πατριαρχικός επίτροπος έχει οριστεί ο Μητροπολίτης Σηλυβρίας Μάξιμος (Βγενόπουλος).

Επισκοπικός κατάλογος
+  Όνομα  Έτη  Σημειώσεις Κωνσταντίνος  1324 – 1325  Μηνάς  ~  1329 ~ 1331  Νίκανδρος  ~ 1387  Γεννάδιος  ~ 1434 ~ 1439  Ως «Γάννου» υπέγραψε την ενωτική Σύνοδο Φερράρας-Φλωρεντίας (6 Ιουλίου 1439) Γρηγόριος  ~ 1450  Παχώμιος  1572 – 1585  Διονύσιος 1585 – 1594  Μακάριος  1601 – 1603  α΄ θητεία, καθαιρέθηκε, κατόπιν Νικαίας Νεόφυτος  ~ 1610  κατόπιν Κερασούντος Ιγνάτιος  ~ 1613  Γερμανός  ~ 1616  Μακάριος  πριν τον Ιούνιο 1620 ~ 1623  β΄ θητεία, από Νικαίας, καθαιρέθηκε εκ νέου, κατόπιν Σηλυβρίας Ιγνάτιος  ; – 1 Απριλίου 1624  παραιτήθηκε λόγω γήρατος Ιωαννίκιος  Απρίλιος 1624 – 1636  κατόπιν Ηρακλείας, μετέπειτα Οικουμενικός Πατριάρχης Ιάκωβος  7 Αυγούστου 1637 – 21 Αυγούστου 1639  από Σίδης, παραιτήθηκε Παΐσιος  18 Σεπτεμβρίου 1639 – 18 Μαρτίου 1648  από Ρόδου Γαβριήλ  Μάρτιος 1648 – 26 Νοεμβρίου 1651  μετέπειτα Οικουμενικός Πατριάρχης, ιερομάρτυρας Κοσμάς  Μάρτιος 1652 – ;  Δωρόθεος  ~ 1654  Γερμανός  ~ 1666  Χριστόφορος  1670 – Ιανουάριος 1672  καθαιρέθηκε Λεόντιος  ~ 1672  Κωνστάντιος  ~ 1688  Άνθιμος  1705 – 3 Σεπτεμβρίου 1716  κατόπιν Μελενίκου Γρηγόριος  1720 – 1722  Ιερόθεος  ~ 1733  Βαρθολομαίος  1744  Νεόφυτος  Μάρτιος 1744 – 1749  Προκόπιος  4 Οκτωβρίου 1749 – Ιανουάριος 1770  κατόπιν Σμύρνης, μετέπειτα Οικουμενικός Πατριάρχης Παΐσιος  πριν τον Μάρτιο 1770 – μετά τον Σεπτέμβριο 1774  Ματθαίος  ; – 1780  Κύριλλος  Μάρτιος 1780 – 31 Αυγούστου 1798  από Πόσνας και Σεραγίου, παραιτήθηκε, αργότερα Δρύστρας Γεράσιμος  Σεπτέμβριος 1798 – 28 Μαΐου 1821 †  εκτελέστηκε από τους Οθωμανούς Λεόντιος Β΄  μέσα 1821 – Μάιος 1835  κατόπιν Σισανίου Μακάριος Β΄  Μάιος 1835 – 15 Απριλίου 1837 †  από Κρήνης Μελέτιος  27 Απριλίου 1837 – 21 Μαΐου 1841  από Ελαίας, κατόπιν Δημητριάδος Ματθαίος Γ΄ (Αριστάρχης)  21 Μαΐου 1841 – Δεκέμβριος 1845  από Δημητριάδος, παραιτήθηκε Κύριλλος Β΄  Δεκέμβριος 1845 – Αύγουστος 1848 †  από Κορυτσάς Κύριλλος Γ΄ (Κυριακίδης)  20 Αυγούστου 1848 – 15 Μαρτίου 1853  κατόπιν Αδριανουπόλεως Χρύσανθος (Τζούνης)  15 Μαρτίου 1853 – 17 Απριλίου 1873  παραιτήθηκε Γρηγόριος Γ΄ (Μισλιάνος)  17 Απριλίου 1873 – Ιούλιος 1873 †  από Κασσανδρείας Τιμόθεος Α΄ (Λαμπρίδης)  14 Ιουλίου 1873 – 12 Μαΐου 1875 †  από Χαλεπίου, δολοφονήθηκε από ληστές Παρθένιος (Παπαφωτεινός)  22 Μαΐου 1875 – 11 Φεβρουαρίου 1881  κατόπιν Σωζοαγαθουπόλεως Βενέδικτος (Αδαμαντίδης)  11 Φεβρουαρίου 1881 – 17 Φεβρουαρίου 1886  από Αγχιάλου, κατόπιν Πισιδίας Πολύκαρπος (Κωνσταντινίδης)  9 Μαρτίου 1886 – 1 Αυγούστου 1891  κατόπιν Βάρνης Διονύσιος Β΄ (Καρδαράς ή Κυρίτσης ή Κυρίτζης)  1 Αυγούστου 1891 – 10 Σεπτεμβρίου 1897 †  από Ξάνθης Κωνσταντίνος Β΄ (Μικρούλης)  27 Σεπτεμβρίου 1897 – 23 Μαΐου 1900  από Παραμυθίας, κατόπιν Σωζοαγαθουπόλεως Κωνσταντίνος Γ΄ (Βαλλιούλης ή Αποστόλου ή Κωνσταντινίδης)  3 Ιουνίου 1900 – 3 Ιουνίου 1906  από πρώην Μυριοφύτου, κατόπιν Πισιδίας Κωνστάντιος Β΄ (Ισαακίδης)  3 Ιουνίου 1906 – 21 Αυγούστου 1906  από Βεροίας, παραιτήθηκε Κωνσταντίνος Δ΄ (Χατζηαποστόλου)  22 Αυγούστου 1906 – 12 Μαΐου 1909  από πρώην Μελενίκου, κατόπιν Αγχιάλου Σεραφείμ (Σκαρούλης)  14 Μαΐου 1909 – 29 Ιουλίου 1913 †  από Σισανίου Τιμόθεος (Λαμνής)  10 Σεπτεμβρίου 1913 – 7 Οκτωβρίου 1924  από Φιλιππουπόλεως, κατόπιν Μετσόβου Παγκράτιος (Παραδείσης ή Βατοπεδινός)  5 Οκτωβρίου 1943 – 30 Μαΐου 1952 †  από Λεύκης Νεκτάριος (Χατζημιχάλης)  29 Αυγούστου 2007 – 31 Δεκεμβρίου 2009 †  από πρώην Λέρου Αμφιλόχιος (Τσούκος)  30 Μαΐου 2018 – 3 Οκτωβρίου 2022  από Νέας Ζηλανδίας, παραιτήθηκε

 Παραπομπές 

Πηγές








Γανου και Χωρας

Κατηγορία:Ανατολική Θράκη